Jeg var egentligt ikke træt. Jeg har bare en eller anden ting med automatisk håndtering af genstande, som ikke fungerer så skide godt.  En morgen inden jeg skulle til møde ledte jeg efter min pung. Jeg ledte, ledte, ledte og så ledte jeg noget mere. Jeg havde kigget overalt, min kæreste var i gang med at hjælpe. Hun kender rutinen, så det var ikke uden en negativ mine. Ikke kun de normale steder, i skraldespanden, i betrækket til dyner og puder, mellem håndklæder, under håndvasken, i potteplanter, i plastskuffen etc.  Så jeg går igennem hvor jeg har været og hvor jeg normalt er i løbet af en dag. Køleskab, tallerkener, kopper, ved computeren, i sengen, i bad... I FRYSEREN.  Imellem ærter, frosset kød og frysepizzaer ligger den. For helvede.